**Coloana vieții**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Coloana vieții

...

Din piatră-ai scos sărutul,

în poartă-ai pus tăcutul

și-n daltă, absolutul!

...

Cu dalta sau cuțitul

pământului, cuminte,

i-ai cioplit icoana

în care-ai pus coloana,

ce-n timpuri nesfârșite

sărută infinitul!

...

Și ai cuprins tot cerul,

acolo sus în astre,

dăltuind misterul

păsării măiastre!

...

Ai fost un bun român

ce-ai ars în altă vatră,

cu palmele bătute de-atât bătut în daltă,

tu ai scos lumina, de timp ascunsă-n piatră,

făcând din infinit, lumea ta cealaltă!

...

Spre lumea ta cealaltă, ne-ai lăsat ferestre,

ai înșirat cu dalta, din piatră, nesfârșitul

și-n fiecare piatră noi te vedem, maestre,

că dincolo de piatră, ne-apropii infinitul!

...

Ne-așezi pe toți la masă, în jurul tău tăcut,

să ne deschizi o poartă spre veșnicul sărut,

și-acolo unde lumea își află început,

nu există moarte, nu este nici sfârșit,

ci doar coloana vieții înfiptă-n infinit!